Ettepanek: Nõukogu määrus millega muudetakse määrust (EÜ) nr 1255/96, millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksud /* KOM/2006/0204 lõplik */





[pic] | EUROOPA ÜHENDUSTE KOMISJON | Brüssel 12.5.2006 KOM(2006) 204 lõplik Ettepanek: NÕUKOGU MÄÄRUS millega muudetakse määrust (EÜ) nr 1255/96, millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksud (komisjoni esitatud) SELETUSKIRI 1) ETTEPANEKU TAUST | Ettepaneku põhjused ja eesmärgid Komisjon koostöös tollitariifistiku majandusküsimuste töörühmaga on vaadanud läbi kõik liikmesriikide esitatud ühise tollitariifistiku ühepoolsete tollimaksude ajutist peatamist käsitlevad taotlused. Lisatud ettepanek käsitleb teatavaid tööstus- ja põllumajandustooteid. Peatamistaotlused, mis on seotud eespool osutatud toodetega, vaadati läbi, lähtudes kriteeriumidest, mis on sätestatud komisjoni teatises ühepoolsete tariifide peatamise ja kvootide kohaldamise kohta (vt EÜT C 128, 25.4.1998, lk 2). Pärast läbivaatamist leidis komisjon, et määrusele lisatud ettepaneku I lisas loetletud toodete tollimaksude peatamine on põhjendatud. Tooted, mille puhul peatamine ei ole enam ühenduse majandushuvidega kooskõlas, on lisast kõrvaldatud. Määruse lisades loetletakse tooted, mille suhtes tehakse ettepanek tollimaksud peatada või mille sõnastust tuleks muuta, ja tooted, mis kõrvaldatakse määruse (EÜ) nr 1255/96 lisast. Meetme kehtivusaeg on 1. juulist 2006 kuni 31. detsembrini 2008, et selle aja jooksul oleks võimalik uurida iga üksiku peatamise majanduslikke aspekte. Peatamised, mida komisjon ja tollitariifistiku majandusküsimuste töörühm peavad vajalikuks tühistada või pikendada, kustutatakse või neid pikendatakse pärast seda kuupäeva. | Üldine taust Ühenduse huvides on peatada osaliselt või täielikult ühise tollitariifistiku ühepoolsed tollimaksud mitmete uute toodete puhul, mida ei ole loetletud nõukogu määruse (EÜ) nr 1255/96 (millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksud) lisas. | Ettepanekus käsitletavas valdkonnas kehtivad õigusnormid EÜT L 158, 29.6.1996, lk 1. Määrust on viimati muudetud määrusega (EÜ) nr 300/2006 (ELT L 56, 25.2.2006, lk 1.) | Kooskõla Euroopa Liidu muude põhimõtete ja eesmärkidega Kooskõlas põllumajandus-, kaubandus-, ettevõtlus- ja arengupoliitikaga ning välissuhete poliitikaga. | 2) KONSULTEERIMINE HUVITATUD ISIKUTEGA JA MÕJU HINDAMINE | Konsulteerimine huvitatud isikutega | Konsultatsioonimeetodid, peamised sihtvaldkonnad ja vastajate üldiseloomustus Konsulteeriti tollitariifistiku majandusküsimuste töörühmaga, mis esindab kõigi liikmesriikide tootmisharusid. Vastuste kokkuvõte ja nende arvessevõtmine Kõik loetletud peatamised vastavad rühmasiseste arutelude käigus saavutatud kokkulepetele. | Ekspertarvamuste kogumine ja kasutamine | Asjaomased teadus- ja ekspertiisivaldkonnad Eksperdid, kes esindavad liikmesriike tollitariifistiku majandusküsimuste töörühmas. Kasutatud metoodika Avatud konsultatsioon Põhilised organisatsioonid/eksperdid, kellega konsulteeriti Iga liikmesriigi määratud eksperdid Kokkuvõte saadud nõuannetest ja nende kasutamisest Pöördumatute tagajärgedega tõsiste ohtude olemasolu ei ole nimetatud. Ekspertarvamuse avalikustamiseks kasutatud vahendid Ettepaneku avaldamine | Mõju hindamine Ei kohaldata Ettepanek ei kuulu komisjoni 2006. aasta töö- ja õigusloomekavasse. | 3) ETTEPANEKU ÕIGUSLIK KÜLG | Kavandatud meetmete kokkuvõte Ettepanek nõukogu määruse kohta, millega muudetakse määrust (EÜ) nr 1255/96, millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksud. | Õiguslik alus Artikkel 26 | Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. | Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjus(t)el. | Kavandatavad meetmed on kooskõlas tegevuskava „Toll 2007“ eesmärkidega. | Kõnealused meetmed on kooskõlas põhimõtetega, mille kohaselt menetlusi väliskaubandusega tegelevate ettevõtete jaoks lihtsustatakse, ning ühepoolsete tariifide peatamist ja kvoote käsitleva komisjoni teatisega. | Õigusakti valik | Kavandatud õigusakt: määrus. | Muud õigusaktid ei ole piisavad järgmis(t)el põhjus(t)el: Vastavalt EÜ asutamislepingu artiklile 26 kiidab nõukogu ühepoolsete tollimaksumäärade kohaldamise peatamise ja tariifikvoodid heaks komisjoni ettepaneku põhjal kvalifitseeritud häälteenamusega. | 4) MÕJU EELARVELE | Saamata jäävad tollimaksud | 5) TÄIENDAV TEAVE | Lihtsustamine | Ettepanekuga nähakse ette õigusaktide lihtsustamine. | Kavandatava määruse lisas avaldatakse kõikide peatatud tollimaksude diferentseeritud loetelu, seetõttu ei ole enam vaja tutvuda rohkem kui ühe määrusega. | Ettepanek: NÕUKOGU MÄÄRUS millega muudetakse määrust (EÜ) nr 1255/96, millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksud EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 26, võttes arvesse komisjoni ettepanekut,[1] ning arvestades järgmist: (1) Ühenduse huvides on peatada osaliselt või täielikult ühise tollitariifistiku ühepoolsed tollimaksud teatavate uute toodete puhul, mida ei ole loetletud nõukogu määruse (EÜ) nr 1255/96 lisas.[2] (2) Teatav hulk tooteid, millele kõnealuses määruses osutatakse, tuleb lisas olevast nimekirjast välja jätta, kuna ühise tollitariifistiku ühepoolsete tollimaksude peatamise jätkuv kehtivus ei ole enam ühenduse huvides või kuna tuleb muuta toote kirjeldust, et võtta arvesse tehnilisi muudatusi või turusuundumusi. (3) Järelikult tuleks tooteid, mille kirjeldust on vaja muuta, käsitada uute toodetena. (4) Meetme kehtivusaeg peaks olema 1. juulist 2006 kuni 31. detsembrini 2008, et selle aja jooksul oleks võimalik uurida iga üksiku peatamise majanduslikke aspekte. Kaheksa aasta jooksul omandatud kogemused on näidanud, et on vaja ette näha käesolevas määruses loetletud peatamiste kehtivuse lõppemise kuupäev, et tagada tehniliste ja majanduslike muutuste arvessevõtmine. See ei tohiks välistada teatavate meetmete ennetähtaegset lõpetamist või nende jätkumist üle nimetatud tähtaja, kui seda põhjendatakse majanduslikult vastavalt ühepoolseid tariife ja kvoote käsitlevas komisjoni teatises sätestatud põhimõtetele.[3] (5) Seepärast tuleks määrust (EÜ) nr 1255/96 vastavalt muuta. (6) Kuna käesolevat määrust tuleks kohaldada alates 1. juulist 2006, peaks määrus jõustuma viivitamatult, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1255/96 lisa muudetakse järgmiselt. 1. Lisatakse käesoleva määruse I lisas sätestatud tooted; 2. Kustutatakse tooted, mille koodid on sätestatud käesoleva määruse II lisas. Artikkel 2 Käesolev määrus jõustub selle Euroopa Liidu Teatajas avaldamise päeval. Seda kohaldatakse alates 1. juulist 2006. Toodete suhtes, mille TARICi koodid on 5205 31 00 10 ja 8414 30 89 20, kohaldatakse seda siiski alates 1. jaanuarist 2006. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja I LISA CN-kood | TARIC | Kauba kirjeldus | Ühepoolse tollimaksu määr | Kehtivusaja lõppkuupäev | ex 2904 90 85 | 40 | 3-Bromo-5-nitro-trifluorometüülbenseen | 0 % | 1.7.2006 - 31.12.2008 | ex 2909 19 00 | 40 | Bis(2-etoksüetüül)eeter | 0 % | 1.7.2006 - 31.12.2008 | ex 2912 29 00 | 20 | p-Fenüülbensaldehüüd | 0 % | 1.7.2006 - 31.12.2008 | ex 2916 12 90 | 40 | 2,4-Di-tert-pentüül-6-[1-(3,5-di-tert-pentüül-2-hüdroksüfenüül)etüül]fenüülakrülaat | 0 % | 1.7.2006 - 31.12.2008 | ex 2921 42 10 | 35 | 2-Nitroaniliin | 0 % | 1.7.2006 - 31.12.2008 | ex 2921 42 10 | 45 | 2,4,5-Trikloroaniliin | 0 % | 1.7.2006 - 31.12.2008 | ex 2921 43 00 | 40 | 4-Aminotolueen-3-sulfoonhape | 0 % | 1.7.2006 - 31.12.2008 | ex 2921 51 19 | 30 | 2-Metüül-p-fenüleendiamiinsulfaat | 0 % | 1.7.2006 - 31.12.2008 | ex 2922 29 00 | 25 | 5-Amino-o-kresool | 0 % | 1.7.2006 - 31.12.2008 | ex 2922 49 95 | 50 | D-(-)-Dihüdrofenüülglütsiin | 0 % | 1.7.2006 - 31.12.2008 | ex 2927 00 00 | 60 | 4,4’-Ditsüano-4,4’-asodipentaanhape | 0 % | 1.7.2006 - 31.12.2008 | ex 2930 90 70 | 76 | 2,2’-Ditiodibensoehape | 0 % | 1.7.2006 - 31.12.2008 | ex 2930 90 70 | 77 | 4-[4-(2-propenüüloksü)fenüülsulfonüül]fenool | 0 % | 1.7.2006 - 31.12.2008 | ex 2931 00 95 | 96 | 3-(Hüdroksüfenüül-fosfinoüül)propioonhape | 0 % | 1.7.2006 - 31.12.2008 | ex 2931 00 95 | 97 | Kaalium-4-tolüülfosfinaat, vesilahusena | 0 % | 1.7.2006 - 31.12.2008 | ex 2932 29 85 | 80 | Giberelliinhape puhtusega vähemalt 88 protsenti mahust | 0 % | 1.7.2006 - 31.12.2008 | ex 2933 19 90 | 50 | Feenpüroksimaat (ISO) | 0 % | 1.7.2006 - 31.12.2008 | ex 2934 99 90 | 85 | Aprepitant (INN) | 0 % | 1.7.2006 - 31.12.2008 | ex 2935 00 90 | 81 | 4-Amino-N-(4-aminofenüül)benseensulfoonamiid | 0 % | 1.7.2006 - 31.12.2008 | ex 2935 00 90 | 82 | N-(5,7-dimetoksü[1,2,4]triasolo[1,5-a]pürimidiin-2-üül)-2-metoksü-4-(trifluorometüül)püridiin-3-sulfoonamiid | 0 % | 1.7.2006 - 31.12.2008 | ex 3204 15 00 | 60 | Värvaine C.I. Vat Blue 4 | 0 % | 1.7.2006 - 31.12.2008 | ex 3204 19 00 | 81 | 6,11-Difluoro-3,3-di-(4-metoksüfenüül)-13,13-dimetüül-3,13-dihüdrobenso[h]indeno[2,1-f]kromeen | 0 % | 1.7.2006 - 31.12.2008 | ex 3204 19 00 | 82 | 3-(4-Fluorofenüül)-3-(4-piperidinofenüül)-13,13-dimetüül-3,13-dihüdrobenso[h]indeno[2,1-f]kromeen | 0 % | 1.7.2006 - 31.12.2008 | ex 3204 19 00 | 83 | 6,7-Dimetoksü-11-tsüano-3,3-di-(4-metoksüfenüül)-13,13-dimetüül-3,13-dihüdrobenso[h]indeno[2,1-f]kromeen | 0 % | 1.7.2006 - 31.12.2008 | ex 3207 30 00 | 10 | Valmistis, mis sisaldab : kuni 85 protsenti mahust hõbedat, vähemalt 2 protsenti mahust pallaadiumi, baariumtitanaati, terpineooli ja etüültselluloosi, mida kasutatakse serigraafias mitmekihiliste keraamiliste kondensaatorite valmistamiseks (1) | 0 % | 1.7.2006 - 31.12.2008 | ex 3402 13 00 | 10 | Polüpropüleenglükooli alusel valmistatud vinüülkopolümeeril põhinev pindaktiivne aine | 0 % | 1.7.2006 - 31.12.2008 | ex 3506 91 00 | 30 | Kahekomponendiline epoksüliim mikrokapslites, dispergeeritud lahustis | 0 % | 1.7.2006 - 31.12.2008 | ex 3707 10 00 | 30 | Valgustundliku akrüüli sisaldaval polümeeril põhinev valmistis, mis sisaldab värvipigmente, 2-metoksü-1-metüületüülatsetaati ja tsükloheksanooni ning mis võib sisaldada etüül-3-etoksüpropionaati | 0 % | 1.7.2006 - 31.12.2008 | ex 3811 90 00 | 10 | Dinonüülnaftüülsulfoonhappe sool lahusena mineraalõlis | 0 % | 1.7.2006 - 31.12.2008 | ex 3815 90 90 | 16 | Dimetüülaminopropüüluureal põhinev initsiaator polüuretaanvahusüsteemide valmistamiseks (1) | 0 % | 1.7.2006 - 31.12.2008 | ex 3819 00 00 | 20 | Fosfaatestril põhinev tulekindel hüdrovedelik | 0 % | 1.7.2006 - 31.12.2008 | ex 3824 90 99 | 12 | Tetrafluoroetüleeni oligomeer ühe jodoetüül lõpprühmaga | 0 % | 1.7.2006 - 31.12.2008 | ex 3824 90 99 | 27 | Valmistis, mis põhineb järgneval: 2-pentanoon, 4-metüül-O,O',O''-(metüülsilülidüün)trioksiim ja 4-metüül-2-butanoon-O, O',O'' ,O'''-silaantetraüültetraoksiim | 0 % | 1.7.2006 - 31.12.2008 | ex 3824 90 99 | 34 | Kristalse vahaja pulbri kujul fütosteroolide segu, mis sisaldab vähemalt 36 % massist, kuid mitte üle 79 % massist sistosterooli, vähemalt 15 % massist, kuid mitte üle 34 % massist sitostanooli, vähemalt 4 % massist, kuid mitte üle 25 % massist kampesterooli, vähemalt 0 % massist, kuid mitte üle 14 % mahust kampestanooli | 0 % | 1.7.2006 - 31.12.2008 | ex 3824 90 99 | 90 | Sulatatud alumosilikaadist õõnsad kuulikesed, mis sisaldavad 65-80 % amorfset alumosilikaati ja millel on järgmised omadused: sulamistäpp vahemikus 1600 °C ja 1800 °C, tihedus 0,6–0,8 g/cm3, mootorsõidukites kasutatavate tahkete osakeste filtrite valmistamiseks (1) | 0 % | 1.7.2006 - 31.12.2008 | ex 3904 61 00 | 60 | Polütetrafluoroetüleeni (PTFE), naatriumkloriidi ja mitteioonse pindaktiivse aine segu | 0 % | 1.7.2006 - 31.12.2008 | ex 3907 20 21 | 20 | Tetrahüdrofuraani ja tetrahüdro-3-metüülfuraani kopolümeer, mille keskmine molekulmass on 3500 (± 100) | 0 % | 1.7.2006 - 31.12.2008 | ex 3907 30 00 | 50 | 2-propeennitriil/1,3-butadieen-epoksiidi kopolümeeri vedel epoksüvaik, mis ei sisalda ühtki lahustit ning mille tsinkboraathüdraadi sisaldus ei ületa 40 protsenti mahust, ja diantimontrioksiidi sisaldus ei ületa 5 protsenti mahust | 0 % | 1.7.2006 - 31.12.2008 | ex 3907 99 19 | 40 | Isoftaalhappe ja 5-naatriumsulfoisoftaalhappe kopolümeer tsükloheksaandimetanooli ja dietüleenglükooliga | 0 % | 1.7.2006 - 31.12.2008 | ex 3912 90 10 | 20 | Hüdroksüpropüülmetüültselluloosftalaat | 0 % | 1.7.2006 - 31.12.2008 | ex 3917 32 39 | 30 | Termokahanev polüstüreentoru tsink-süsi patareide valmistamiseks (1) | 0 % | 1.7.2006 - 31.12.2008 | ex 3919 90 31 | 15 | Polü(etüleentereftalaat) kile, mille ühel küljel on värviline kiht ja teisel küljel isekleepuv kiht ning mis on mõlemalt poolt kaetud kaitsekilega, kogupaksusega 100 (± 10) µm, rullidena, optiliste filtrite tootmiseks (1) | 0 % | 1.7.2006 - 31.12.2008 | ex 3920 62 19 | 77 | Polü(etüleentereftalaat) kile, mis koosnebb: temperatuuritundlikest kihtidest, mis moodustavad pärast soojendamist põhivärvid, peegeldavast kihist, kaitsekihist, kasutamiseks värvitermoprinterites (1) | 0 % | 1.7.2006 - 31.12.2008 | ex 3920 99 90 | 10 | Biolagunev kile paksusega kuni 1 mm, mis sisaldab (protsentides mahust): 90 % (± 5 %) tärklist, 10 % (± 5 %)sünteetilist polümeeri, 0,5 % (± 0.5 %) steariinhapet | 0 % | 1.7.2006 - 31.12.2008 | ex 3926 90 98 | 40 | Isooktüülakrülaadi ja akrüülhappe kopolümeeri õõnsad mikrokuulikesed, diameetriga 10 µm või rohkem, kuid mitte üle 1000 µm, dispergeeritud vees | 0 % | 1.7.2006 - 31.12.2008 | ex 5205 31 00 | 10 | Kuuekihiline pleegitatud puuvillast lõng, mille ühekordse lõnga joontihedus on 925–989 detsideksi, tampoonide valmistamiseks (1) | 0 % | 1.1.2006 - 31.12.2008 | ex 6805 10 00 ex 6805 20 00 ex 6805 30 80 | 10 10 10 | Abrasiiv, mis moodustub identse kujuga osakestest kandjal | 0 % | 1.7.2006 - 31.12.2008 | ex 7019 90 99 | 30 | Kummiga impregneeritud kõrge elastsusmooduliga klaaskiud (K), mis on saadud keerutatud kõrge elastsusmooduliga klaasfilamentlõngadest, kaetud lateksiga, mis koosneb resortsinoolformaldehüüdvaigust, kas vinüülpüridiini ja/või hüdrogeeritud akrülonitriilbutadieenkummiga (HNBR) või ilma | 0 % | 1.7.2006 - 31.12.2008 | ex 8305 20 00 | 10 | Klambrid laiusega 12 mm (± 1 mm) ja sügavusega 8 mm (± 1 mm), kasutamiseks koopiamasinates ja printerites (1) | 0 % | 1.7.2006 - 31.12.2008 | ex 8414 30 89 | 20 | Sõiduki kliimaseadme osa, mis koosneb lahtise võlliga kolbkompressorist võimsusega üle 0,4 kW, kuid mitte üle 10 kW | 0 % | 1.1.2006 - 31.12.2008 | ex 8414 90 00 | 40 | Ajamiosa mootorsõidukite kliimaseadmete kompressoritele (1) | 0 % | 1.7.2006 - 31.12.2008 | ex 8505 11 00 | 33 | Neodüümi, raua või boori sulamist magnetid, mis on kas ümardatud ristküliku kujulised, mõõtudega kuni 15 x 10 x 2 mm või kettakujulised, diameetriga kuni 90 mm, auguga keskel või ilma selleta | 0 % | 1.7.2006 - 31.12.2008 | ex 8505 20 00 | 20 | Elektromagnetiline vedrusidur diameetriga kuni 40 mm, mida kasutatakse koopiamasinates ja printerites, sh mitmeotstarbelistes koopiamasinates (1) | 0 % | 1.7.2006 - 31.12.2008 | ex 8505 20 00 | 30 | Elektromagnetiline sidur, mida kasutatakse mootorsõidukite kliimaseadmete tootmisel (1) | 0 % | 1.7.2006 - 31.12.2008 | ex 8529 90 81 | 45 | TV-vastuvõtja funktsiooniga integraallülituse komplekt, millel on kanalite dekoodrikivi, tuunerikivi, võimsuse juhtimise kivi, GSM-filtrid ning diskreetelemendid ja sisseehitatud passiivsed vooluahela elemendid DVB-T ja DVB-H formaadis digitaalselt ülekantavate videosignaalide vastuvõtmiseks | 0 % | 1.7.2006 - 31.12.2008 | (1) | [71] Sellesse alamrubriiki klassifitseerimisel tuleb järgida asjakohastes ühenduse õigusaktides sätestatud tingimusi (vt komisjoni määruse (EMÜ) nr2454/93 (EÜT L 253, 11.10.1993, lk 71) artikleid 291–300. | - II LISA CN-kood | TARIC | ex 2903 30 80 | 60 | ex 2924 19 00 | 20 | ex 3811 90 00 | 10 | ex 8414 30 89 | 20 | ex 8505 11 00 | 33 | FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA 1. ETTEPANEKU NIMETUS Ettepanek nõukogu määruse kohta, millega muudetakse määrust (EÜ) nr 1255/96, millega ajutiselt peatatakse teatavatele tööstus-, põllumajandus- ja kalandustoodetele kehtestatud ühise tollitariifistiku ühepoolsed tollimaksud. 2. EELARVEREAD Peatükk ja artikkel: peatüki 12 artikkel 120 Aastateks 2006, 2007 ja 2008 kavandatud eelarvesumma: 9,8 miljonit aastas 3. FINANTSMÕJU ( Ettepanekul puudub finantsmõju. ( Ettepanekul puudub finantsmõju kuludele, küll aga on sellel järgmine mõju tuludele: miljonites eurodes (üks koht pärast koma) Eelarverida | Tulud[4] | 6-kuuline periood, alates pp/kk/aaaa | [2006., 2007. ja 2008. aasta] | Artikkel 120 | Mõju omavahenditele | 01/07/2006 – 31/12/2008 | - 9,8 aastas | 4. PETTUSEVASTASED MEETMED Mõnede käesoleva nõukogu määrusega hõlmatud toodete lõppkasutust kontrollitakse kooskõlas tolliseadustiku rakendamist käsitleva määruse (EMÜ) nr 2454/93 artiklitega 291 – 300. 5. MUUD MÄRKUSED Majanduslike probleemide vähendamiseks on määratud kehtivusaeg. Käesolev ettepanek käsitleb muudatusi, mida tuleb teha olemasoleva määruse lisas, et arvestada järgmist: 1. esitatud ja kinnitatud uued peatamistaotlused; 2. tehnilised tootearendused ja majandussuundumused turul, millega seoses teatud kehtivad peatamised lõpetatakse. Täiendus Lisaks CN-koodide muutmisest tulenevatele parandustele on käesolevas lisas 52 uut toodet. Nimetatud peatamiste tõttu jääb aastas saamata 7,3 miljonit eurot tollimakse, arvestatuna taotleva liikmesriigi hinnangulise impordi põhjal aastatel 2006, 2007 ja 2008. Varasemate aastate statistikast selgub aga, et nimetatud summat tuleks korrutada keskmise koefitsendiga, mis on hinnanguliselt 1,8, et võtta arvesse ka samu peatamisi kasutavate teiste liikmesriikide importi. See tähendab, et tulud vähenevad aastas umbes 13,2 miljoni euro võrra . Kõrvaldamine Tollide taaskasutuselevõtust johtuvalt on käesolevast lisast kõrvaldatud kaks toodet. Nii suurenevad vahendid 0,1 miljoni euro võrra (arvestades peatamistaotluste või 2004. aasta statistika andmeid). Meetme arvestuslik kulu Kättesaadava (2004. aasta) statistika kohaselt vähenevad käesolevast määrusest tingitult tulud 13,2 - 0,1 = 13,1 miljonit eurot (bruto, arvesse on võetud ka kogumiskulud) x 0,75 = 9,8 miljonit eurot aastas ajavahemikus 1.7.2006–31.12.2008. Liikmesriigid peavad traditsiooniliste omavahendite vähenemise hüvitama RKT-põhiste maksete suurendamisega. [1] ELT C[], [], lk []. [2] EÜT L 158, 29.6.1996, lk 1. Määrust on viimati muudetud määrusega (EÜ) nr 300/2006 ( ELT L 56, 25.2.2006, lk 1). [3] EÜT C 128, 25.4.1998, lk 2. [4] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab olema märgitud netosumma, st brutosumma pärast 25% sissenõudmiskulude mahaarvamist.